=== Privat sprog ===
Når sproget opstår i den sociale eller [[offentlig]]e sfære, i sprogspillet og livsformen, er spørgsmålet, om der overhovedet kan være et [[privatliv|privat]] sprog eller et personligt sprog. Men diskussionen starter først ved de for personen indre og ydre [[fænomen]]er. [[Følelse (emotion)|Følelse]]r og [[fornemmelse]]r (fx [[smerte]]) er indre fænomener, og de er private i den forstand at ingen andre kan have de samme følelser eller fornemmelser, og heller ikke have nogen direkte adgang til dem. Som nævnt er evnen til at anvende sprog samtidig evnen til at følge regler, i særdeleshed sprogregler. Hvis en person vil skabe et privat sprog om sine egne indre følelser eller fornemmelser, må han have private regler for dette private sprog. På grund af det private sprogs private regler er det personen selv, der er dommer om reglerne bruges korrekt. Når han bruger sproget, må han også bruge det med en overbevisende fornemmelse af, at han bruger det korrekt. Wittgenstein mener derfor at det ikke er muligt at have et privat sprog.
Filosofi Sprogforskning Organisationer Uddannelsesinstitutioner